
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 588 

20 Απριλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Πολιτογράφηση της Αλλογενούς Αλλοδαπής ΝΤΟΥ- 
ΜΙΤΡΕΣΚΟΥ ΡΟΥΞΑΝΤΡΑ -ΚΟΝΤΡΟΥΤΣΑ του ΡΑ- 


ΝΤΟΥ-ΝΤΑΝ. 1 

Αποδοχή παραίτησης και τροποποίηση της αριθ. ΔΥ1 
δ/Γ. Π.43762/20.12.2001 (Φ.Ε.Κ. 1711/20.12.2001 
τεύχος Β') απόφασης. 2 


Τροποποίηση της αριθ. ΔΥΙδ/Γ.Π. 59678/28.6.2002 
(ΦΕΚ 852/9.7.2002 τ. Β') απόφασης Ανασυγκρότη¬ 
σης για την ειδικότητα της Ακτινοθεραπευτικής 
Ογκολογίας, της Ειδικής Επιτροπής εκδίκασης εν¬ 
στάσεων που εκκρεμούν στα καταργηθέντα Δευτε¬ 
ροβάθμια Συμβούλια Κρίσης Ιατρικού και Οδοντια¬ 


τρικού Προσωπικού Νοσηλευτικών Ιδρυμάτων. 3 

Απόκτηση της Ελληνικής Ιθαγένειας της ομογενούς 
ΧΑΤΣΑΤΡΙΑΝ ΑΝΑΙΤΤΟΥ ΝΕΡΣΕΣ ΚΑΙ ΤΗΣ ΠΡΑΞΙΑ 
(ΚΗΑΟΗΑΤΡΥΑΝ ΑΝΑΗΙΤ του ΝΕΒ8Ε3 και της 
ΡΡΑΧΙΑ). 4 

Τροποποίηση του Οργανισμού Εσωτερικής Υπηρε¬ 
σίας της Κοινότητας Κυριακίου Ν. Βοιωτίας 11 . 5 

Χορήγηση άδειας άσκησης επαγγέλματος φυσικού 
Νοσ/μείων Ακτινοφυσικού Ιατρικής στην ΛΥΜΠΕ- 
ΡΟΠΟΥΛΟΥ ΓΕΩΡΓΙΑ του ΓΕΩΡΓΙΟΥ. 6 

Χορήγηση άδειας άσκησης επαγγέλματος φυσικού 
Νοσ/μείων εκτός της περιοχής των Ι.Α. στην ΛΥ- 
Μ Π Ε ΡΟ Π ΟΥΛΟΥ ΓΕΩΡΓΙΑ του ΓΕΩΡΓΙΟΥ. 7 

Καθιέρωση υπερωριακής εργασίας υπαλλήλων του 
Δήμου Αγρίνιου Ν. Αιτωλ/νίας. 8 


Κατάργηση της υπέρ του Ελληνικού Δημοσίου Εισφο¬ 
ράς εκ 35% των Ενοριακών ιερών Ναών, προσδιο¬ 
ρισμού της έννοιας "τακτικά έσοδα", αναπροσδιο- 
ρισμού των ποσοστών υπέρ της Ιεράς Μητροπόλε- 


ως, των υπέρ τρίτων ισχυουσών εισφορών κλπ."... 9 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην Α.Π. 34/5.1.2004 απόφα¬ 
ση του Νομάρχη Καστοριάς. 10 


ΑΠΟΦΑΣΕΙ Σ 

(ΐ) 

Πολιτογράφηση της Αλλογενούς Αλλοδαπής ΝΤΟΥΜΙ- 
ΤΡΕΣΚΟΥ ΡΟΥΞΑΝΤΡΑ - ΚΟΝΤΡΟΥΤΣΑ του ΡΑΝΤΟΥ - 
ΝΤΑΝ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 100705/7386/19.4.2004 απόφαση του Υφυ¬ 
πουργού ΕσωτερικώνΔημ. Διοίκησης & Αποκ/σης, γίνεται 
δεκτή η από 11.2.2004 αίτηση πολιτογράφησης της αλλο¬ 
γενούς αλλοδαπής ΝΤΟΥΜΙΤΡΕΣΚΟΥ ΡΟΥΞΑΝΤΡΑ- ΚΟ¬ 
ΝΤΡΟΥΤΣΑ του ΡΑΝΤΟΥ - ΝΤΑΝ, για την απόκτηση της 
Ελληνικής Ιθαγένειας. 

Ο ΥΦΥΠΟΥΡΓΟΣ 

ΑΘ.ΝΑΚΟΣ 
-♦- 

Αριθ. ΔΥ1 δ/οικ. 36815 (2) 

Αποδοχή παραίτησης και τροποποίηση της αριθ. ΔΥ1 δ/Γ. 
Π.43762/20.12.2001 (Φ.Ε.Κ. 1711/20.12.2001 τεύχος 
Β') απόφασης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 3 του Ν. 2161/1993 (ΦΕΚ 
119/Α71993) "Τροποποίηση και συμπλήρωση των διατάξε- 
ωντου Ν. 1729/1987 Καταπολέμηση της διάδοσης των ναρ¬ 
κωτικών, προστασία των νέων και άλλες διατάξεις".(ΦΕΚ 
144/Α71987). 

2. Τις διατάξεις της παρ. 4 του άρθρου 8 του Ν. 
2194/1994 (ΦΕΚ34/Α71994) "Αποκατάσταση του Εθνικού 
Συστήματος Υγείας και άλλες διατάξεις". 

3. Τις διατάξεις του άρθρου 12 παρ. Δ εδάφιο 2 του Ν. 
2955/2001 (ΦΕΚ 256/Α72001) "Προμήθειες Νοσοκομείων και 
λοιπών μονάδων υγείας των Πε.Σ.Υ. και άλλες διατάξεις". 

4. Τις διατάξεις του άρθρου 39 του Ν.3204/2003 (Φ.Ε.Κ. 
296/Τ.Α723.12.2003) "Τροποποίηση και συμπλήρωση της νο¬ 
μοθεσίας για το Εθνικό Σύστημα Υγείας και ρυθμίσεις άλλων 
θεμάτων αρμοδιότητας του Υπουργείου Υγείας και Πρόνοιας. 

5. Την αριθ. ΔΥ1δ/Γ.Π.43762/20.12.2001 (Φ.Ε.Κ.1711/ 
20.12.2001 τ.Β') απόφασή μας, όπως συμπληρώθηκε και 
τροποποιήθηκε μεταγενέστερα. 

6. Την από 31.3.2004 υποβολή παραίτησης της Προέδρου 
του Διοικητικού Συμβουλίου του Ο.ΚΑ.ΝΑ., αποφασίζουμε: 

1. Την αποδοχή της παραίτησης της Κοκκέβη Άννας 
από τη θέση της Προέδρου του Διοικητικού Συμβουλίου 
του Οργανισμού κατά των Ναρκωτικών (Ο.ΚΑ.ΝΑ.). 

2. Τροποποιούμε την ανωτέρω (5) σχετική απόφαση μας 
και διορίζουμε τακτικό μέλος του Διοικητικού Συμβουλίου 
του Οργανισμού κατά των Ναρκωτικών (Ο.ΚΑ.ΝΑ.), τον 
Γιαννάκη Χρήστο, Νευρολόγο -Ψυχίατρο, τέως Διευθυντή 
Ε.Σ.Υ., σε αντικατάσταση της Κοκκέβη Άννας, που παραι¬ 
τήθηκε. 

3. Ο Πρόεδρος του Διοικητικού Συμβουλίου ορίζεται 
σύμφωνα το άρθρο 12παρ. Δ του Ν.2955/2001. 

4. Ο ανωτέρω διορίζεται για το υπόλοιπο της θητείας 
της αντικαθισταμένης. 

5. Κατά τα λοιπά ισχύει η ανωτέρω τροποποιούμενη 
απόφαση, όπως συμπληρώθηκε και τροποποιήθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/32636 (3) 

Τροποποίηση της αριθ. ΔΥΙδ/Γ.Π. 59678/28.6.2002 (ΦΕΚ 
852/9.7.2002 τ. Β') απόφασης Ανασυγκρότησης για 
την ειδικότητα της Ακτινοθεραπευτικής Ογκολογίας, 
της Ειδικής Επιτροπής εκδίκασης ενστάσεων που εκ- 
κρεμούν στα καταργηθέντα Δευτεροβάθμια Συμβού¬ 
λια Κρίσης Ιατρικού και Οδοντιατρικού Προσωπικού 
Νοσηλευτικών Ιδρυμάτων. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Εχοντας υπόψη: 

1. Τις διατάξεις του Ν.Δ. 2592/1953 (Φ.Ε.Κ. 254/1953 
τ.Α'). 

2. Τις διατάξεις του άρθρου 37 παρ.12του Ν. 2519/1997 
(Φ.Ε.Κ. 165/1997τ.Α') Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις για το φάρμακο και άλλες δια¬ 
τάξεις". 

3. Τις διατάξεις του άρθρου 28 παρ. 7 του Ν.2646/1998 
(ΦΕΚ 236/1998 τ.Α') "Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις". 

4. Την αριθ. 513/2000 Ερ. 25/2000 γνωμοδότηση της 
4ης Οκτωβρίου 2000 του Δ' Τμήματος του Νομικού Συμ¬ 
βουλίου του Κράτους. 

5. Την απόφαση μας ΔΥΙδ/Γ.Π. 59678/28.6.2002 (ΦΕΚ 
852/9.7.2002τ. Β'), όπωςτροποποιήθηκε μεταγενέστερα. 

6. Το γεγονός ότι ο Στριγγάρης Κυριάκος δεν είναι πλέ¬ 
ον μέλος ΔΕ Π. 

7. Το αριθ. 183/1.4.2004 έγγραφο του Πανελλήνιου Ια¬ 
τρικού Συλλόγου, αποφασίζουμε: 

1. Τροποποιούμε την ανωτέρω (5) σχετική απόφαση 
μας και διορίζουμε στην Ειδική Επιτροπή εκδίκασης εν¬ 
στάσεων που εκκρεμούν στα καταργηθένταΔευτεροβάθ- 
μια Συμβούλια Κρίσης Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων για την ειδικότητα της 


Ακτινοθεραπευτικής Ογκολογίας, τακτικό μέλος τον Γου- 
λιάμο Αθανάσιο, Καθηγητή του Εθνικού και Καποδιστρια- 
κού Πανεπιστημίου Αθηνών, σε αντικατάσταση του Στριγ- 
γάρη Κυριάκου, που έχασε την ιδιότητα με την οποία διο¬ 
ρίσθηκε. 

2. Πρόεδρο της Επιτροπής ορίζουμετον Γουλιάμο Αθα¬ 
νάσιο. 

3. Κατά τα λοιπά ισχύει η ανωτέρω τροποποιούμενη 
απόφαση, όπωςτροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

(4) 

Απόκτηση της Ελληνικής Ιθαγένειας της ομογενούς ΧΑΤΣΑ- 
ΤΡΙΑΝ ΑΝΑΙΤ ΤΟΥ ΝΕΡΣΕΣ ΚΑΙ ΤΗΣ ΠΡΑΞΙΑ (ΚΗΑΟΗΑ- 
ΤΠΥΑΝ ΑΝΑΗΙΤτου ΝΕΒ5Ε3 και της ΡΒΑΧΙΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 2404/31.3.2004 απόφαση του Γ ενικού Γ ραμμα- 
τέα της Περιφέρειας Θεσσαλίας γίνεται αποδεκτή η από 
27.3.2003 αίτηση της ομογενούς ΧΑΤΣΑΤΡΙΑΝ ΑΝΑΙΤ 
ΤΟΥ ΝΕΡΣΕΣ ΚΑΙ ΤΗΣ ΠΡΑΞΙΑ (ΚΗΑΟΗΑΤΒΥΑΝ ΑΝΑΗΙΤ 
του ΝΕΒ5Ε3 και της ΡΗΑΧΙΑ) περί απόκτησης της ελληνι¬ 
κής Ιθαγένειας και του εξελληνισμού του επωνύμου της 
από ΧΑΤΣΑΤΡΙΑΝ (ΚΗΑΟΗΑΤΒΥΑΝ) σεΧΑΤΣΑΤΡΙΔΟΥκαι 
του ονόματος της από ΑΝΑΙΤ (ΑΝΑΗΙΤ) σε ΑΝΝΑ σύμφω¬ 
να με τις διατάξεις του Ν.2790/2000 όπως τροποποιήθη¬ 
καν και ισχύουν μετο άρθρο 76του Ν.2910/2001. 

Με εντολή Γ ενικού Γ ραμματέα Περιφέρειας 
Ο Διευθυντής 
I. ΤΖΙΜΟΥΛΗΣ 

-♦- 

Αριθ. 14953/2003 (5) 

Τροποποίηση του Οργανισμού Εσωτερικής Υπηρεσίας 
της Κοινότητας Κυριακίου Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 34 του Ν. 2190/1994 "Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης". 

2) Την αριθ. 53560/59/6.8.1986 Γ εν. Διαταγή του Υπουρ¬ 
γείου Εσωτερικών που αφορά ψήφιση Οργανισμών Εσω¬ 
τερικής Υπηρεσίας Δήμων και Κοινοτήτων. 

3) Τις διατάξεις του άρθρου 12τουΝ. 1188/1981, όπως 
αντικαταστάθηκε με τις διατάξεις του άρθρου 8 του Ν. 
2307/1995, σύμφωνα με τις οποίες καθορίζονται με τον 
Οργανισμό Εσωτερικής Υπηρεσίας, η διάρθρωση των 
Υπηρεσιών σε Διευθύνσεις, τμήματα και Γ ραφεία, οι αρ- 
μοδιότητές τους και οι θέσεις κατά κατηγορία και κλά¬ 
δους προσωπικού. 

4) Την αριθ. 132/2003 απόφαση του Κοινοτικού Συμ¬ 
βουλίου Κυριακίου, περί τροποποίησης του Οργανισμού 
Εσωτερικής Υπηρεσίας της Κοινότητας. 

5) Την αριθ. 67/2003 σύμφωνη γνωμοδότηση του Υπη¬ 
ρεσιακού Συμβουλίου του άρθρου 8 του Ν. 2307/1995 Ν. 
Βοιωτίας. 

6) Τις διατάξεις του Ν. 2503/1997. 

7) Τις αριθ. 5929/9.9.1997 και 1667/8.4.2002 (ΦΕΚ 
480/Β/2002) αποφάσεις του Γενικού Γραμματέα Περιφέ¬ 
ρειας Στερεάς Ελλάδας, "περί μεταβίβασης δικαιώματος 
υπογραφής με εντολή Γενικού Γραμματέα Περιφέρειας 
στους Διευθυντές Τοπικής Αυτοδιοίκησης καιΔιοίκησης", 
αποφασίζουμε: 

Εγκρίνουμε την αριθ. 132/2003 απόφαση του Κοινοτι¬ 
κού Συμβουλίου Κυριακίου, με την οποία τροποποιείται ο 
Οργανισμός Εσωτερικής Υπηρεσίας αυτού, όπως παρα¬ 
κάτω: 

1) Στην παράγραφο I της κατηγορίας ΔΕ, προστίθεται 
μία (1) θέση κλάδου ΔΕΙ Διοικητικού, με εμπειρία και γνώ¬ 
ση χειρισμού Η/Υ. 

2) Στο τέλος της παραγράφου I, προστίθεται παράγρα¬ 
φος II ΑΥΤΟΤΕΛΕΣ ΓΡΑΦΕΙΟ - ΚΕΝΤΡΟ ΕΞΥΠΗΡΕΤΗΣΗΣ 
ΠΟΛΙΤΩΝ Κ.Ε.Π., με δύο (2) θέσεις κλάδου ΔΕΙ Διοικητι¬ 
κού με γνώση χειρισμού Η/Υ. 

3) Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού της Κοινότητας, 
ύψους 48.422,59 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 20 Ιανουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

- ♦ - 

Αριθ. 4749 (6) 

Χορήγηση άδειας άσκησης επαγγέλματος φυσικού 
Νοσ/μείων Ακτινοφυσικού Ιατρικής στην ΛΥΜΠΕΡΟ- 
ΠΟΥΛΟΥ ΓΕΩΡΓΙΑ του ΓΕΩΡΓΙΟΥ. 

Ο ΝΟΜΑΡΧΗΣΑΘΗΝΩΝ 

Έχοντας υπόψη: 

1. Τις διατάξεις του Π.Δ. 30/1996 "Κώδικας Νομαρχια¬ 
κής Αυτοδιοίκησης" όπως τροποποιήθηκε και ισχύει σή¬ 
μερα. 

2. Τις διατάξεις του ισχύοντος οργανισμού εσωτερικής 
λειτουργίας υπ’ αρ. 27167/2003 (ΦΕΚ724/τ. Β76.6.2003). 

3. Τις διατάξεις του Ν. Δ. 181/1974 (ΦΕΚ347/α/74)" Πε¬ 
ρί προστασίας εξ Ιοντιζουσών Ακτινοβολιών". 

4. Την αριθ. Α2 στ./2073/83 (ΦΕΚ280/Β71983) Υπουργι¬ 
κή Απόφαση " Καθορισμός προσόντων για την επαγγελ¬ 
ματική απασχόληση των Φυσικών Νοσ/μείων". 

5. Την αριθ. 14632 (ΦΟΡ) 1416/1991 (ΦΕΚ 539/Β/1991) 
Κοινή Υπουργική Απόφαση "Έγκριση Κανονισμών Ακτινο¬ 
προστασίας". 

6. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων- Ακτινοφυσικού Ιατρικής. Συνεδρίαση 16η 
/15.9.2003. 

7. Την από 5.6.2003 αίτηση της Φυσικού ΛΥΜΠΕΡΟ- 
ΠΟΥΛΟΥ ΓΕΩΡΓΙΑΣ του ΓΕΩΡΓΙΟΥ. 

8. Την αριθ. 7729/29.7.2003 απόφαση Νομάρχη για με¬ 
ταβίβαση αρμοδιότητας υπογραφής, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων ΑΚΤΙΝΟΦΥΣΙΚΟΥ ΙΑΤΡΙΚΗΣ, στην Φυσικό ΛΥ- 


ΜΠΕΡΟΠΟΥΛΟΥ ΓΕΩΡΓΙΑ του ΓΕΩΡΓΙΟΥ, με τα νόμιμα 
δικαιολογητικά που βρίσκονται εντός του φακέλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 18 Φεβρουάριου 2004 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 4750 (7) 

Χορήγηση άδειας άσκησης επαγγέλματος φυσικού 
Νοσ/μείων εκτός της περιοχής των Ι.Α. στην ΛΥΜΠΕ- 
ΡΟΠΟΥΛΟΥ ΓΕΩΡΓΙΑ του ΓΕΩΡΓΙΟΥ. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Π.Δ. 30/1996 "Κώδικας Νομαρχια¬ 
κής Αυτοδιοίκησης" όπως τροποποιήθηκε και ισχύει σή¬ 
μερα. 

2. Τις διατάξεις του ισχύοντος οργανισμού εσωτερικής 
λειτουργίας υπ’αριθ. 27167/2003(ΦΕΚ724/τ. Β76.6.2003). 

3. Τις διατάξεις του Ν. Δ. 181 /1974 (ΦΕΚ 347/α /74)" Πε¬ 
ρί προστασίας εξ Ιοντιζουσών Ακτινοβολιών". 

4. Την αριθ. Α2 στ./2073/1983 (ΦΕΚ 280/Β/1983) Υπουρ¬ 
γική Απόφαση "Καθορισμός προσόντων για την επαγγελ¬ 
ματική απασχόληση των Φυσικών Νοσ/μείων". 

5. Την αριθ. 14632 (ΦΟΡ) 1416/1991 (ΦΕΚ 539/Β/1991) 
Κοινή Υπουργική Απόφαση "Έγκριση Κανονισμών Ακτινο¬ 
προστασίας". 

6. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων- Ακτινοφυσικού Ιατρικής. Συνεδρίαση 15η 
/23.6.2003. 

7. Την από 5.6.2003 αίτηση της Φυσικού ΛΥΜΠΕΡΟ- 
ΠΟΥΛΟΥ ΓΕΩΡΓΙΑΣ. 

8. Την αρ. πρ. 7729/29.7.2003 απόφαση Νομάρχη για 
μεταβίβαση αρμοδιότητας υπογραφής, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων εκτός της περιοχής των Ιοντιζουσών ακτινο¬ 
βολιών, στην Φυσικό ΛΥΜΠΕΡΟΠΟΥΛΟΥ ΓΕΩΡΓΙΑ του 
ΓΕΩΡΓΙΟΥ (με τα νόμιμα δικαιολογητικά που βρίσκονται 
εντός του φακέλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 18 Φεβρουάριου 2004 

Ο Νομάρχης κ.α.α 
Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 52 (8) 

Καθιέρωση υπερωριακής εργασίας υπαλλήλων του Δή¬ 
μου Αγρίνιου Ν. Αιτωλ/νίας. 

Ο ΔΗΜΑΡΧΟΣ ΑΓΡΙΝΙΟΥ 

Έχοντας υπόψη: 

1. Τις διατάξεις του άρθρου 16του Ν. 3205/23.12.2003 
(ΦΕΚ 297/23.12.2003 τ.Α') "Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ.Δ. και 
Ο.Τ.Α. ...και άλλες συναφείς διατάξεις". 

2. Την αριθ. 2/72757/0022/31.12.2003 εγκύκλιο του Γε¬ 
νικού Λογιστηρίου του κράτους. 

3. Τις διατάξεις της παραγράφου 10 του άρθρου 12 του 
Ν. 2503/1997. 

4. Την αριθ. 103 /2004 απόφαση του Δημοτικού Συμ¬ 
βουλίου με την οποία καθιερώνεται για το προσωπικό του 
Δήμου ότι θα απασχολείται και κατά τις Κυριακές ή τις 
ημέρες αργίας λόγω συνθηκών λειτουργίας και λόγω του 
είδους και της μορφής της εργασίας σε 12ωρη ή 24ωρη 
βάση και για όλες τις ημέρες του μήνα. 

5. Το γεγονός ότι απαιτείται πρόσθετη και υπερωριακή 
απασχόληση του προσωπικού για την κάλυψη των ανα¬ 
γκών του Δήμου μας. 

• Γραφείο Δημάρχου, Γραφείο Δημοτικού Συμβουλίου, 
Γ ραφείο Νομικού Συμβούλου, Γ ραφείο Δημαρχιακής Επι¬ 
τροπής, υπηρεσιακές ανάγκες δημοσίων σχέσεων, διορ¬ 
γάνωση πολιτιστικών, ψυχαγωγικών, επετειακών και κοι¬ 
νωνικών εκδηλώσεων, συνεδριάσεις Δημοτικού Συμβου¬ 
λίου, σε 24ωρη βάση. 

• Παρακολούθηση προγραμμάτων Ευρωπαϊκής Ένω¬ 
σης, συνεδριάσεις Διοικητικών Συμβουλίων Νομικών 
Προσώπων, προγράμματα μαζικού αθλητισμού, λειτουρ¬ 
γία του Κέντρου Πληροφόρησης Νέων, Γ ραφείο Πληρο¬ 
φορικής, ενημέρωση εκλογικών καταλόγων σε ηλεκτρο¬ 
νική μορφή , συντήρηση και αναβάθμιση όλων των προ- 
γραμμάτωντου Δήμου σε 12ωρη βάση. 

• Τμήμα Διοίκησης και Προσωπικού, αξιολόγηση αιτή¬ 
σεων πρόσληψης έκτακτου και μόνιμου προσωπικού, 
προετοιμασία εκλογών, ενημέρωση -διεκπεραίωση εγ¬ 
γράφων και υπηρεσιακών φακέλων των υπαλλήλων που 
λόγω φόρτου εργασίας δεν μπορούν να πραγματοποιη¬ 
θούν εντός του ωραρίου εργασίας, εκκαθάριση αποδο¬ 
χών κλπ, διανομή προσκλήσεων, επίδοση εγγράφων , 
προσφορά εργασίας κατά την διάρκεια των συνεδριάσε- 
ωντου Δημοτικού Συμβουλίου που γίνονται εσπευσμένα, 
καθαριότητα όλων των δημοτικών κτιρίων του Δήμου και 
των Δημοτικών Διαμερισμάτων, προώθηση αδειών παρα¬ 
μονής αλλοδαπών, σε 12ωρη βάση . 

• Τμήμα Δημοτολογίων και Ληξιαρχείου, κατάρτιση 
στρατολογικών πινάκων, εγγραφές διαγραφές κλπ στους 
Η/Υ που λόγω φόρτου εργασίας εξυπηρέτησης πολιτών 
δεν μπορούν να πραγματοποιηθούν στο ωράριο εργα¬ 
σίας, σε 12ωρη βάση. 

• Προώθηση χρηματικών ενταλμάτων πληρωμής, σύ¬ 
νταξη προϋπολογισμού και απολογισμού του Δήμου, 
εφαρμογή διπλογραφικού συστήματος, βεβαίωση δημο¬ 
τικών προσόδων, απομάκρυνση εγκαταλελειμμένων αυ¬ 
τοκινήτων, σε 12ωρη βάση έλεγχο της άσκησης υπαιθρί¬ 
ου εμπορίου και λειτουργίας λαϊκών αγορών, έλεγχο κα¬ 
ταστημάτων υγειονομικού ενδιαφέροντος, σε 24ωρη 
βάση. 

• Απασχόληση στο ΚΕΠ για διεκπεραίωση εκκρεμών 
υποθέσεων πολιτών, σε 12ωρη βάση. 

• Προώθηση και τακτοποίηση φακέλων δημοπρασιών 
και έργων με αυτεπιστασία σε 12ωρη βάση , κάλυψη επο¬ 
χιακών αναγκών όπως άμεση επισκευή και αποκατάστα¬ 
ση των οδοστρωμάτων κατά τους θερινούς μήνες αλλά 
και τον χειμώνα, συντήρηση οδών και πεζοδρομίων, έλεγ¬ 
χο συντήρηση και αποκατάσταση δημοτικού ηλεκτροφω- 
τισμού, σύνταξη μελετών εφαρμογής του σχεδίου πόλης, 
σε 24ωρη βάση. 


• Αποκομιδή απορριμμάτων και συνεχή λειτουργία της 
υπηρεσίας καθαριότητας καθ'όλο το 24ωρο, κλάδεμα και 
πότισμα δένδρων και φυτών, φροντίδα και διατήρηση του 
πρασίνου της πόλης και όλων των Δημοτικών Διαμερι¬ 
σμάτων, συντήρηση χώρων νεκροταφείου, λειτουργία 
υπηρεσιών νεκροταφείου σε 12ωρη βάση , 

• Διεκπεραίωση, έλεγχος και έκδοση οικοδομικών αδει¬ 
ών, τακτοποίηση φακέλων, διενέργεια αυτοψιών για επι¬ 
κίνδυνα και αυθαίρετα κτίσματα σύμφωνα με τον Γ.Ο.Κ. 
και τις Πολεοδομικές διατάξεις σε 12ωρη βάση. 

6. Το γεγονός ότι στον προϋπολογισμό του Δήμου για 
το έτος 2004 έχουν προβλεφθεί ανάλογες πιστώσεις για 
τη δαπάνη που προκαλείται και είναι ύψους 249.400 €. 

7. Το αριθ. Πρωτ. 2/6283/002/11.3.2004 έγγραφο του 
Γ ενικού Λογιστηρίου του Κράτους, σύμφωνα με το οποίο 
οι κανονιστικές αποφάσεις σχετικά με την καθιέρωση 
υπερωριακής απασχόλησης πρέπει να δημοσιεύονται 
στο ΦΕΚ, αποφασίζουμε: 

Εγκρίνουμε και καθιερώνουμε απογευματινή , νυχτερι¬ 
νή, Κυριακών ή εξαιρέσιμων ημερών υπερωριακή εργα¬ 
σία μέσα στα όρια που προβλέπουν οι κείμενες διατάξεις 
για το έτος 2004, ως εξής : 

Α'. Για τις Διευθύνσεις Διοίκησης &Σχεδιασμού Δήμου, 
Διοικητικών Υπηρεσιών, Οικονομικών Υπηρεσιών, Κ.Ε.Π. 
και Γραμματεία Δημοτικής Πολιτικής και Οργάνωσης. 

ΑΓ. Για 65 μονίμους υπαλλήλους κλάδων ΠΕ, ΤΕ, ΔΕ και 
ΥΕ και έναν (1) Αορίστου Χρόνου ΠΕ, 38.000 ώρες για 
υπερωριακή εργασία μέχρι την 22α βραδινή ώρα πέραν 
της υποχρεωτικής. 

Για την υπάλληλο τήρησης των πρακτικών του Δημοτι¬ 
κού Συμβουλίου 30 ώρες τον μήνα, για υπερωριακή ερ¬ 
γασία μέχρι 22α βραδινή ώρα πέραν της υποχρεωτικής. 

ΓιατηνΛηξίαρχοτου Δήμου Αγρίνιου 30 ώρες τον μήνα 
για υπερωριακή εργασία μέχρι 22α βραδινή ώρα πέραν 
της υποχρεωτικής. 

Α2'. Για 65 μονίμους υπαλλήλους κλάδων ΠΕ, ΤΕ, ΔΕ, 
ΥΕ και έναν (1) Αορίστου Χρόνου ΠΕ, 10.000 ώρες για ερ¬ 
γασία Κυριακών και Εξαιρέσιμων πέραν της υποχρεωτι¬ 
κής από 6ης πρωινής μέχρι 22ας βραδινής ώρας. 

Για την Ληξίαρχο 10 ώρες το μήνα, για εργασία Κυρια¬ 
κών και Εξαιρέσιμων πέραν της υποχρεωτικής από 6ης 
πρωινής μέχρι 22ας βραδινής ώρας. 

Α3'. Για την υπάλληλο τήρησης των πρακτικών του Δη¬ 
μοτικού Συμβουλίου 10 ώρες τον μήνα, για νυχτερινή ερ¬ 
γασία από 22α βραδινή έως 6η πρωινή ώρα προς συ¬ 
μπλήρωση της υποχρεωτικής εβδομαδιαίας εργασίας. 

Β'. Για τις Διευθύνσεις Τεχνικών Υπηρεσιών και Μελε- 
τών-Σχεδίου Πόλης. 

Γ1. Για 49 μόνιμους υπαλλήλους, κλάδωνΠΕ,ΤΕ,ΔΕ και 
ΥΕ , και ένα (1) υπάλληλο Αορίστου Χρόνου ΔΕ, 28.900 
ώρες για υπερωριακή απασχόληση μέχρι την 22α βραδι¬ 
νή ώρα πέραν της υποχρεωτικής. 

Γ2'. Για 49 μονίμους υπαλλήλους κλάδων ΠΕ, ΤΕ, ΔΕ και 
ΥΕ και ένα υπάλληλο Αορίστου Χρόνου ΔΕ, 7.800 ώρες 
για εργασία Κυριακών και Εξαιρέσιμων πέραν της υπο¬ 
χρεωτικής από 6ης πρωινής μέχρι και 22ας βραδινής 
ώρας. 

Γ. Για την Διεύθυνση Πολεοδομίας 

Για 14 μονίμους υπαλλήλους κλάδων ΠΕ, ΤΕ, ΔΕ και ΥΕ, 
8.000 ώρες για υπερωριακή εργασία μέχρι την 22α ώρα 
πέραν της υποχρεωτικής και 2.000 ώρες για εργασία Κυ- 

ριακών και Εξαιρέσιμων πέραν της υποχρεωτικής από 
6ης πρωινής μέχρι και 22ας βραδινής ώρας. 

Δ'. Για την Διεύθυνση Περιβάλλοντος και Διαχείρισης 
Απορριμμάτων. 

ΔΙ'. Για 45 μονίμους υπαλλήλους ΠΕ, ΤΕ, ΔΕ και ΥΕ, 
26.000 ώρες για υπερωριακή εργασία μέχρι την 22α βρα¬ 
δινή ώρα πέραν της υποχρεωτικής. 

Δ2'. Για 45 μονίμους υπαλλήλους ΠΕ, ΤΕ, ΔΕ, και ΥΕ 
6.500 ώρες για νυχτερινή εργασία από 22α βραδινή έως 
6η πρωινή ώρα προς συμπλήρωση της υποχρεωτικής 
εβδομαδιαίας εργασίας. 

Δ3'. Για 45 μονίμους υπαλλήλους ΠΕ, ΤΕ, ΔΕ και ΥΕ 
7.000 ώρες για εργασία Κυριακών και Εξαιρέσιμων πέραν 
της υποχρεωτικής από 6ης πρωινής μέχρι και 22ας βρα¬ 
δινής ώρας. 

Ο αριθμός των υπαλλήλων και των ωρών υπερωριακής 
απασχόλησης θα καθορίζεται από τον Δήμαρχο σε συ¬ 
νεργασία με τους Διευθυντές και Προϊσταμένους ανάλο¬ 
γα με τις παρουσιαζόμενες υπηρεσιακές ανάγκες και υπό 
την προϋπόθεση ότι η υπερωριακή απασχόληση δεν θα 
υπερβαίνειτις εξήντα (60) ώρες απογευματινής εργασίας 
ανά υπάλληλο μηνιαίως .Ειδικά στην καθ' υπέρβαση ερ¬ 
γασία οι ώρες νυχτερινών, Κυριακών και εξαιρέσιμων 
ημερών δεν μπορεί να υπερβούν τις δέκα έξη (16)ώρες 
Κυριακών και εξαιρέσιμων ημερών. 

Η παρούσα δεν μπορεί να έχει αναδρομική ισχύ πέραν 
του μηνάς από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγρίνιο 15 Απριλίου 2004 
Ο Δήμαρχος 
ΘΥΜΙΟΣ Ν. ΣΩΚΟΣ 

-♦- 

Απόφαση Αριθ. 190 (9) 

Κατάργηση της υπέρ του Ελληνικού Δημοσίου Εισφοράς 
εκ 35% των Ενοριακών ιερών Ναών, προσδιορισμού 
της έννοιας "τακτικά έσοδα", αναπροσδιορισμού των 
ποσοστών υπέρ της Ιεράς Μητροπόλεως, των υπέρ 
τρίτων ισχυουσών εισφορών κλπ." 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
Έχοντες υπ’ όψη: 

1. Τις διατάξεις του άρθρου 15 του Νόμου 3220/ 
28.01.2004/ΦΕΚ Νο 15/τ. Α' περί "μέτρων αναπτυξιακής 
και κοινωνικής πολιτικής κλπ", 

2. Τις διατάξεις των άρθρων 15 παρ. 1,22παρ. 1 εδάφ. 
δ', στ', ζ', του Αν. Νόμου 2200/1940/ΦΕΚ 43/01.02.1940 
"Περί Ιερών Ναών και Εφημερίων", 

3. Το υπ’ αριθ. πρωτ. 434/Διεκ. 318/12.02.2004 έγγραφο 
της Ιεράς Συνόδου της Εκκλησίας της Ελλάδος, 

4. Το υπ’ αριθ. Πρωτ. 140/10.03.2004 Εγκύκλιον Σημεί¬ 
ωμα της καθ’ Ημάς Ιεράς Μητροπόλεως, 

5. Το περιεχόμενο της υπ’ αριθ. 428/1992 Εγκυκλίου 
μας. 

6. Τ ις ανάγκες του Μητροπολιτικού Γ ραφείου, των Ενο- 
ριακών Ιερών Ναών, των Ευαγών Εκκλησιαστικών Ιδρυ¬ 
μάτων της Ιεράς Μητροπόλεώς μας καθώς επίσης και τις 
ανάγκες του Χριστεπωνύμου Πληρώματος των Επαρχιών 
Καλαβρύτων και Αιγιαλείας 

7. Την υπ’ αριθμ. 1431/15.4.2004 του παρ’ Ημίν Μητρο- 
πολιτικού Συμβουλίου, αποφασίζουμε: 


Καταργηθείσης της υποχρεώσεως καταβολής εισφο¬ 
ράς των Ενοριακών Ναών υπέρ του Ελληνικού Δημοσίου 
σε ποσοστό 35% επί των πάσης φύσεως ακαθαρίστων ει¬ 
σπράξεων των Ναών, από 1ης Ιανουάριου 2004 ανακατα¬ 
νέμουμε το ποσοστό αυτό επ’ ωφελεία τόσο του Ενορια- 
κού Ναού όσο και του Κοινωνικού Συνόλου, των Ευαγών 
Εκκλησιαστικών Ιδρυμάτων και του Μητροπολιτικού Γ ρα¬ 
φείου, αναπροσδιορίζουμε δε και επανακαθορίζουμε επί 
νέας βάσεως και τα ποσοστά συμμετοχής των Ναών στις 
δαπάνες ασκήσεως και αναπτύξεως του ποιμαντικού και 
διοικητικού έργου της Ιεράς Μητροπόλεώς μας ως ακο¬ 
λούθως: 

Κεφάλαιο πρώτο 

Τρόπος υπολογισμού των καθαρών εσόδων. 

1. Κατ’ αρχήν θεωρούμε χρέος μας νατονίσωμε, ότι ναι 
μεν καταργήθηκε η φορολογία 35% επί των πάσης φύσε¬ 
ως τακτικών εσόδων του Ναού υπέρ του ελληνικού Δημο¬ 
σίου, παραμένουν όμως οι επιβαρύνσεις υπέρ του ΤΑΚΕ 
(7%) και της Αποστολικής Διακονίας (3%), οι οποίες επί¬ 
σης υπολογίζονται επί των τακτικών εσόδων του Ναού. 
Επιτακτική όθεν προβάλλει η ανάγκη, όπως προσδιορί¬ 
σουμε την έννοιαν "τακτικά έσοδα", ώστε να γνωρίζετε 
επακριβώς την βάσιν διά της οποίας θα υπολογίζετε εφε¬ 
ξής τά προμνημονευθέντα ποσοστά 7% και 3% των προς 
τρίτους υποχρεώσεων. 

2. "Τακτικά έσοδα" του Ναού θεωρούνται τα προερχό¬ 
μενα έκτης καλλιέργειας γαιών και έκτης μισθώσεως ακι¬ 
νήτων (χορτολιβαδίων, κτημάτων και κτισμάτων). Επίσης 
και τα έσοδα του Παγκαριού (ήτοι τα εκ της πωλήσεως 
του κηρού) υπό προϋποθέσεις, όπως λεπτομερέστερα 
αναφέρεται παρακάτω. Πάσα άλλη μορφή εσόδων θα θε¬ 
ωρείται ως έκτακτος δωρεά των πιστών υπέρ του Ναού 
και των δραστηριοτήτων του. 

3. Ανανεώνουμε λοιπόν και επαναβεβαιώνουμε το πε¬ 
ριεχόμενο της υπ’ αριθ. 428/3.01.1992 Εγκυκλίου μας, δια 
της οποίας έχουν καθορισθή τά ακόλουθα: 

3. Τά υπό των πιστών προσφερόμενα χρήματα κατά την 
προμήθειαν των κηρίων θεωρούνται και διαβαθμίζονται 
ως μεικτά (τακτικά και έκτακτα, δηλ. δωρεές) έσοδα του 
Ναού. Ένα μέρος τούτων αντιπροσωπεύει τα "τακτικά 
έσοδα" και ένα μέρος έχει την έννοιαν μίας ατύπου "δω¬ 
ρεάς" του πιστού προς τον Ναόν. 

ό. Προκειμένου λοιπόν περί των εσόδων έκτου Παγκα¬ 
ριού (έσοδα εκ της πωλήσεως κηρού) κατά την καταμέ¬ 
τρηση των εισπράξεων θα διαχωρίζετε το ποσόν σε τακτι¬ 
κά έσοδα και σε δωρεές. Άλλωστε η αξία του κηρού είναι 
υποπολλαπλάσιο της τιμής, που αναγράφεται εάν και 
όπου αναγράφεται μπροστά από την κηροθήκη. Μόνο το 
10% των εισπράξεων έκτου Παγκαριού θα εξακολουθή¬ 
σετε να το χαρακτηρίζετε ως "τακτικό έσοδο" και μόνο για 
το ποσοστό αυτό θα εκδίδετε το οικείο γραμμάτιο ει- 
σπράξεως, το δε υπόλοιπο 90% θα το θεωρείτε ως "δω¬ 
ρεά" υπέρ του Ναού εκ μέρους των πιστών και για το πο¬ 
σό αυτό θα εκδίδετε γραμμάτιο εισπράξεως εκ του στε¬ 
λέχους των δωρεών. 

ο. Προκειμένου περίτων εσόδων έκτης περιαγωγής Δί¬ 
σκου υπέρ του Ναού καιεκτηςτελέσεως Ιεροπραξιών, το 
σύνολο των εισπράξεων τούτων θα το υπολογίζετε ως 
δωρεά των πιστών υπέρ του Ναού και θα εκδίδετε γραμ¬ 
μάτια εισπράξεως εκ του στελέχους των Δωρεών ή των 
Ιεροτελεστιών αντιστοίχως. 

ά. Κατά την καταμέτρηση των εισπράξεων καταρτίζεται 
και υπογράφεται Πρακτικό Καταμετρήσεως. Στο Πρακτι¬ 
κό αυτό αναγράφεται μεν το σύνολο των εισπράξεων, αλ¬ 
λά την ίδια στιγμή το συνολικό χρηματικό ποσό διαχωρί¬ 
ζεται σε δύο κατηγορίες: ποσοστό 10% ως "τακτικό" έσο¬ 
δο και ποσοστό 90% ως έσοδο "εκ δωρεών". Η απόδοση 
οφειλών τόσο προς το ΤΑΚΕ (7%) όσο και προς την Απο- 
στολική Διακονία (3%) εφ εξής θα υπολογίζεται επί τη βά¬ 
σει των "τακτικών" εσόδων. 

θ. Αντιλαμβάνεσθε τους λόγους, ένεκα των οποίων οι 
προς την Ιερόν Μητρόπολιν οικονομικές υποχρεώσεις θα 
υπολογίζωνται επί τη βάσει του συνόλου των πραγματι¬ 
κών εισπράξεων (ποσοστόν 100%), συμπεριλαμβανομέ¬ 
νων δηλ και των υπό την ένδειξη "ποσοστό 90% έσοδο εκ 
δωρεών" μεγεθών. 

ί. Οι ονομαστικώς προσφερόμενες δωρεές εκ μέρους 
των πιστών δεν υπόκεινται εις κρατήσεις υπέρ τρίτων. 

ρ. Παράλληλα καταργείται ο εκ μέρους μας υπολογι¬ 
σμός των ποσοστιαίων δικαιωμάτων της Ιερός Μητροπό- 
λεως επί τη βάσει "τεκμαρτών" εσόδων της Ενορίας. 

Ανακατομή των ποσοστών 

Α) Εκτηςπροκυπτούσης οικονομικήςωφελείαςτων Να¬ 
ών διά της καταργήσεως της υπέρ του Ελληνικού Δημο¬ 
σίου εκ 35% εισφοράς των: 

1. Ποσοστό 25 % περίπου παραμένει στην οικονομική 
διαχείριση του Ενοριακού Ναού ως πρόσθετο έσοδο για 
την αντιμετώπιση των αναγκών του. 

2. Ποσοστό 5%, σαν προσαύξηση των ήδη καταβαλλο- 
μένων τακτικών ή εκτάκτων εισφορών, αποδίδεται στο 
κοινωνικό έργο της Μητροπόλεως για τη συντήρηση των 
πολλών Ευαγών Ιδρυμάτων της. 

3. Ποσοστό 5% αποδίδεται στο Μητροπολιτικό Γραφείο 
για την αντιμετώπιση των ηυξημένων της εκκλησιαστικής 
Διοικήσεως. 

Β) Αναλυτικώτερα εφ’ εξής στο Λογιστήριο της Ιερός 
Μητροπόλεως κάθε ενοριακός Ναός θα καταβάλλη τα 
εξής ποσοστά: 

5 % Επιστρέφει ανταποδοτικά στο Κοινωνικό Σύνολο: 

Εφ εξής λοιπόν στον Προϋπολογισμό των Ναών θα ανα¬ 
γράφεται: 

1. Ποσοστό 5% υπέρ του Ταμείου Ευαγών Εκκλησιαστι¬ 
κών Ιδρυμάτων για την ενίσχυση των Ιδρυμάτων α) του 
"Κ.Ε.ΔΙ.Κ", δηλ. του Γηροκομείου Καλαβρύτων, β) του 
Ιδρύματος "ΕΥΓΗΡΙΑΣ ΜΕΛΑΘΡΟΝ ", δηλ. του Γηροκο¬ 
μείου Αίγιου, γ) της Μονάδας Κατάκοιτων στα Καλάβρυ¬ 
τα, δ) της Μονάδας Κατάκοιτων στο Αίγιο, ε) του Εστια¬ 
τορίου Απόρων "ΤΟ ΣΤΕΚΙ ΤΗΣ ΑΓΑΠΗΣ" στο Αίγιο, στ) 
του Διεθνούς Κέντρου Νεότητος "ΤΟ ΟΡΑΜΑ" στα Καλά¬ 
βρυτα και ζ) του Βρεφονηπιακού Σταθμού "ΤΑ ΑΓΓΕΛΟΥ- 
ΔΑΚΙΑ" στο Αίγιο, ήτοι προσαύξηση κατά 3 Μονάδες. 

2. Ποσοστό 2% υπέρ του Ταμείου Αρωγής Κληρικών και 
Μοναχών, ήτοι προσαύξηση κατά 1 Μονάδα. 

3. Ποσοστό 2% υπέρ των οχημάτων της Ιεραποστολής, 
ήτοι προσαύξηση κατά 1 Μονάδα. 

5% Γιατην Εκκλησιαστική Διοίκηση. 

Ποσοστό 14% υπέρ του Μητροπολιτικού Γραφείου και 
του Μητροπολιτικού Μεγάρου, ήτοι προσαύξηση κατά 5 
Μονάδες. 

Γ) Παραμένουν ως έχουν οι μέχρι τούδε καταβαλλόμε¬ 


νες λοιπές εισφορές και υποχρεώσεις προς το Ταμείο Εκ¬ 
κλησιαστικής Δράσεως κλπ. και όσες έκτακτες εισφορές 
αναγράφονται στα έντυπα του Προϋπολογισμού υπό τον 
τίτλο: "ΒΟΗΘΗΜΑΤΑ ΚΑΙ ΑΓΑΘΟΕΡΓΙΕΣ". 

Δ) Υπενθυμίζεται και υπογραμμίζεται δεόντως, ότι εξα¬ 
κολουθεί να ισχύει η διάταξη του άρθρου 22 παρ. 2 του 
Α.Ν. 2200/1940, η οποία θεσπίζει κυρώσεις στους αρνου- 
μένους την απόδοση των οφειλών. 

Ε) Εξακολουθεί να ισχύει ο τρόπος αποδόσεως των 
οφειλών ανά τρίμηνο επί τη προσκομίσει των Βιβλίων και 
των παραστατικών. 

Κεφάλαιο δεύτερο 

Χρηστή διαχείριση του ιερού χρήματος 

Αποδίδουμε μεγάλη σημασία και ιδιαίτερη προσοχή 
στην έντιμη διαχείριση του ιερού χρήματος. Επειδή δε η 
χρηστή διαχείριση είναι συνυφασμένη με τη διαφάνεια, 
προσδιορίζουμε ως εξής τον τρόπο της οικονομικής δια- 
χειρίσεωςτων Ενοριακών Ναών: 

Α) Καταργούνται οριστικά και αμετάκλητα, όπου υπάρ¬ 
χουν: 

1. Τα πόσης μορφής ανεπίσημα δεύτερα και μυστικά 
λογιστικά βιβλία. Εφ’ εξής κάθε μορφής παράλληλη μυ¬ 
στική και ανεπίσημη διαχείριση του ενοριακού Ναού θα 
θεωρηθή παράνομος. 

2. Οι πάσης φύσεως καταθέσεις σε τραπεζικούς Λογα¬ 
ριασμούς στο όνομα φυσικών προσώπων (Προσωπικός 
Λογαριασμός ή "Κοινός Λογαριασμός" στο όνομα Εφημε¬ 
ρίων, Επιτρόπων κλπ). 

Β) Καταργούνται οι υπ’ αριθ. 428/1992 και 638/1999 
Εγκύκλιοι, καθ’ ό μέτρο το περιεχόμενό τους αντιβαίνει 
στην παρούσα Απόφασή μας. 

Γ) Από 1ης Ιανουάριου 2004 τίθενται σε αυστηρότερη 
εφαρμογή τά ακόλουθα μέτρα: 

1. Το Παγκάρι του Ναού, το Κυτίοτου Φιλοπτώχου και κά¬ 
θε άλλο μέσο υποδοχής χρημάτων εισφορών των πιστών 
ασφαλίζεται και διασφαλίζεται σε ειδικό ενσωματωμένο στο 
έπιπλοτου Παγκαριού χρηματοκιβώτιο ή σε αδιάρρηκτο με¬ 
ταλλικό κιβώτιο με τρία διαφορετικά κλειδιά ασφαλείας, εξ 
ών το ένα κατέχει ο Εφημέριος, και ανά ένα λαμβάνουν ο 
Ταμίας και ένα Μέλος του Εκλησιαστικού Συμβουλίου. 

2. Τα Εκκλησιαστικά Συμβούλια των Ναών των Ενοριών 
της Αρχιερατικής Περιφερείαςτου Αίγιου και των Ενοριών 
Αιγείρας, Ακράτας, Διακοπτού, Καλαβρύτων, Κλειτορίας, 
Κραθίου, Κερτέζης, Πλατάνου, Παραλίας Πλατάνου, Σκε¬ 
παστού και Συλιβαίνης και όσων επίσης Ενοριών ήθελον 
προσκληθή δι εγγράφου Ημών, οφείλουν να γνωστοποιή¬ 
σουν γραπτώς προς την Γραμματείαν της Ιερός Μητρο¬ 
πόλεως την ακριβή ημέραν και ώραν συγκλήσεως του Εκ¬ 
κλησιαστικού Συμβουλίου για την καταμέτρηση των χρη¬ 
μάτων του Παγκαριού κλπ., ο δε Μητροπολίτης διατηρεί 
το δικαίωμα να παρίσταται στην καταμέτρηση άνευ προει- 
δοποιήσεως είτε αυτοπροσώπως, είτε δι’ εντεταλμένου 
εκπροσώπου του. Στην περίπτωση αυτή προσυπογράφει 
το σχετικό Πρακτικό Καταμετρήσεως. Αλλαγή της καθιε¬ 
ρωμένης ημέρας συγκλήσεως του Εκκλησιαστικού Συμ¬ 
βουλίου για την καταμέτρηση χρημάτων προαναγγέλλε¬ 
ται εγκαίρως στη Γραμματείατης Ιεράς Μητροπόλεως. 

3. Η καταμέτρηση των χρημάτων του Παγκαριού, των 
Δίσκων, και των Κυτίων πραγματοποιείται επί παρουσία 
όλων των Μελών του Εκκλησιαστικού Συμβουλίου, συ- 
ντάσσεταιδε αμέσως το σχετικό Πρακτικό από αριθμημέ- 

νο Στέλεχος Διπλοτύπων Πρακτικών Καταμετρήσεως, το 
οποίο και υπογράφεται υφ’ όλων. Το πρωτότυπο, εντός 
προθεσμίας δέκα πέντε (15) ημερών, παραδίδεται στον 
Αρχιερατικό Επίτροπο της περιοχής, το δε αντίγραφο πα¬ 
ραμένει στο Στέλεχος. 

4. Το προϊόν της καταμετρήσεως κατατίθεται αμέσως 
εντός της ιδίας η της επόμενης ημέρας σε Λογαριασμό 
Τραπέζης, ο οποίος τηρείται στο όνομα του Ναού. Η κα¬ 
τακράτηση χρημάτων του Ναού στα χέρια οποιουδήποτε 
πέρα των είκοσι τεσσάρων ωρών είναι απαράδεκτη και 
ποινικά κολάσιμη πράξη. 

5. Ειδικώς για τις Ενορίες, των οποίων το όνομα ανα¬ 
φέρθηκε παραπάνω ο Ταμίας του Ναού μπορεί να κρατή 
στα χέρια του, με την μορφή πάγιας προκαταβολής ή "επί 
αποδόσει λογαριασμού", μετρητά μέχρι του ποσού των 
300 € για την αντιμετώπιση τρεχουσών συναλλαγών. Η 
υπέρβαση του ορίου αυτού ορίζεται ως κολάσιμη πράξη. 

6. Επισημαίνουμε την ανάγκη λήψεως επαρκών μέτρων 
προστασίας του ιερού χρήματος από τον κίνδυνο διαρ- 
ρήξεωςτου Ναού, όπως π.χ. έπειτα από την ετήσια πανή- 
γυρη, έπειτα από τις μεγάλες γιορτές της χριστιανωσύ- 
νης ή σε ειδικές περιπτώσεις, οσάκις παρατηρείται μεγά¬ 
λη προσέλευση εκκλησιαζομένων. 

7. Ως νόμιμος τρόπος διεξαγωγής των πληρωμών ορί¬ 
ζεται η ανάληψη του αναγκαίου χρηματικού ποσού από 
τραπεζικό Λογαριασμό, πού τηρείται στο όνομα του Να¬ 
ού. Για κάθε ανάληψη απαιτείται απόφαση του Εκκλησια¬ 
στικού Συμβουλίου (Πρακτικό) και έγκριση του Μητροπο- 
λιτικού Συμβουλίου. 

8. Καθιερώνεται ενιαίο Διπλότυπο Πρακτικό Καταμε¬ 
τρήσεως σε στέλεχος των 20 τριπλοτύπων φύλλων, το 
οποίο θεωρημένο από την Ιερά Μητρόπολιν θα παραλαμ- 
βάνεται από τα Γραφεία μας σε χρέωση του Ναού. 

9. Μέχρι της 31ης Μαϊου 2004 κάθε Ενοριακό Εκκλη¬ 
σιαστικό Συμβούλιο καλείται να γνωστοποιήση εγγρά- 
φως προς την Ιερόν Μητρόπολιν: 

• α) Την κατάργηση διπλών λογιστικών βιβλίων κλπ, 

• β) Την κατάργηση Τραπεζικών Λογαριασμών στο όνο¬ 
μα φυσικών Προσώπων, 

• γ) Τον αριθμό ή τους αριθμούς Λογαριασμού/σμών 
Τραπέζης, πού τηρούνται στο όνομα του Ναού, 

• δ) Την εφαρμογή του μέτρου, περί ού η παράγραφος 
Γ1 του παρόντος κεφαλαίου, και τα ονόματα των προσώ¬ 
πων, τα οποία έλαβαν και φυλάσσουν τά τρία κλειδιά 
ασφαλείας του Παγκαριού. Το έγγραφο τούτο θα εχητον 
χαρακτήρα Υπευθύνου Δηλώσεως. 


10. Εφεξής τηρούνται τα παρακάτω Βιβλία: 

3. Βιβλίο Πρακτικών Εκκλησιαστικού Συμβουλίου 
ό. Βιβλίο Ταμείου 

ο. Γραμμάτια Εισπράξεως Τακτικών Εσόδων 

ό. Γ ραμμάτια Εισπράξεων εκ Δωρεών 

θ. Γ ραμμάτια Εισπράξεων εξ Ιεροτελεστιών 

1. Εντάλματα Πληρωμής 

ρ. Τριπλότυπα Πρακτικά Καταμετρήσεως. 

Τα βιβλίαταύτα θεωρούνται υπάτης Ιερός Μητροπόλε- 
ως. 

Κεφάλαιο τρίτο 
Ακροτελεύτιες Διατάξεις 

1. Τα ανωτέρω ισχύουν και εφαρμόζονται πλήρως και 
απο την διοίκηση των Ιερών Προσκυνημάτων της Ιερός 
Μητροπόλεως. 

2. Η παρούσα Απόφαση ισχύει αναδρομικά από 1ης Ια¬ 
νουάριου 2004. 

3. Από τη δημοσίευση της παρούσης στην Εφημερίδα 
της Κυβερνήσεως δεν προκαλείται επιβάρυνση στον Κρα¬ 
τικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αίγιο, 19 Απριλίου 2004 

Ο Μητροπολίτης 
Τ Ο Καλαβρύτων και Αιγιαλείας 
ΑΜΒΡΟΣΙΟΣ 


ΔΙΟΡΘΩΣΕΙΣ ΣΦΑΛΜΑΤΩΝ (10) 

Στην Α.Π. 34/5.1.2004 απόφαση του Νομάρχη Καστο¬ 
ριάς, η οποία δημοσιεύθηκε στο ΦΕΚ 5/8.1.2004 (τ.Β') και 
αφορούσε "έγκριση υπερωριακής απασχόλησης οδηγού 
Νομάρχη Καστοριάς", 

1. διορθώνεται στην περίπτωση (α) της πρώτης παρα¬ 
γράφου του διατακτικού της, ο αριθμός των ωρών από 
600 σε 720, 

2. διαγράφεται όλη η περίπτωση (β) της ίδιας παραγρά¬ 
φου και 

3. διορθώνεται στην περίπτωση (γ) ο αριθμός των ωρών 
από 300 σε 192. 

(Από την Νομαρχιακή Αυτ/ση Καστοριάς) 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 

ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89 105 
( 2810 ) 396 409 
( 22510 ) 46 888 
( 22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θιιγο, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιγο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΒΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 θυ ιό προσαυξανόμενη 
κατά 1 ευ ιό ανά 50 σελίδες. 

Η τιμή πώλησης σε μορφή οά- γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-τοτη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίεχ : 210- 9472556 ϊπΙθγπθΙ : ΗΗρ://νννννν. 6 ί. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηίετηεΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10€ 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠ ΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































